Milda Brehmane-Štengele
Milda Brehmane-Štengele (dzimusi 1893. gada 20. oktobrī Rīgā, 1981. gada 30. oktobrī Rīgā) bija latviešu dziedātāja (soprāns), aktrise un pedagoģe. Viņas māsas bijušas aktrise Alise Brehmane un operas koriste Auguste Brehmane-Ģērmane. Izglītību ieguvusi Ķeizariskās mūzikas biedrības Rīgas nodaļas kursos, ko pabeigusi 1915. gadā. 1909. gadā sākusi spēlēt Jaunajā Rīgas teātrī. Laikā no 1919. līdz 1953. gadam bija Latvijas Nacionālās operas soliste. 1958. gadā kļuvusi par Latvijas Teātra biedrības biedri. 1932. gadā Brehmane-Štengele saņēmusi ceturtās šķiras Triju Zvaigžņu ordeni, 1938. gadā saņēmusi trešās šķiras Atzinības krustu. 1937. gadā saņēmusi Tēvzemes balvu.